Asmi tuY Titis, tdiyust n yilel, Piliyuṣ, agellid n tegzirt n Aygina, usan-d akk idiyusen Yer tmeYra-nnsen. Imi uẓan akken ad ččen, tekker tdiyust Ayris, terfa imi ulac win i tt-id-inecden. Teddem-d taḍafut n wureY, tsers-itt Yef ṭabla, tenna-yas : "Taḍafut-agi n wureY, ad tt-tawi tdiyust yiffen akk tidiyusin." - DYa tekker gar tdiyusin-nni akk yellan dinna. NuYent. NuYent almi d-ggrant tlata : Hiṛa, tdiyust n tsulya; Atina, tdiyust n lgirra d ṣufya; d Afriditti, tdiyust n tayri.
Akken tegguma ad tefru, dYa tidiyusin-agi, rrant ṛṛay Yer Dzus, agellid n yediyusen. Nnant-as d akken issefk-as ad tt-yefru gar-asent. Dzus yugad ad yefren gar-asent. YuYal isawel-as i mmi-s Yeṛmec, agellid n tmeseṛaq, yenna-yas d akken isefk-as ad iṣubb Yer lqaea, ad d-yawi yid-es amdan akken ad yefren gar tdiyusin-agi. Yeṛmec yeṭṭef abrid, yebda la yettnadi, almi yufa yiwen umeksa akkenni, deg yiwen lexla, ikess lmal, dYa yeḥbes Yur-s. - Ameksa-yagi, isem-is Paris, d mmi-s n Priyamuṣ, agellid n tmurt n Yilyun. - Yeṛmec yewwi yid-s Paris Yer tmeYra. Akken wwḍen, yefka-yas taḍafut-nni n wureY, yesken-as tlata tdiyusin-nni, yenna-yas : "Issefk-ak ad s-tefkeḍ taḍafut-agi n wureY i tin di tlata-yagi ten-yiffen akk ccbaḥa."
Tidiyusin-nni zzint-as i Paris. Hiṛa tenna-yas i Paris : "Ma tefkiḍ-iyi taḍafut-agi, ad k-rreY d ameṛkanti." - Atina tenna-yas : "Nek ma tefkiḍ-iyi taḍafut-agi, d k-rreY d aqerru n taṛma n tmurt-ik." - Ma yella d Afriditti, nettat tenna-yas : "Ma tefkiḍ-iyi taḍafut-agi, ad ttaYeḍ tameṭṭut i-yiffen akk tilawin ccbaḥa."
Paris imeyyez imeyyez, yuYal yefka taḍafut-nni n wureY i Afriditti, tdiyust n ccbaḥa.
Zrin kra n iseggwasen, dYa ageldun Paris inecd-it s axxam-is Minilaṣ, wergaz n Hilina, ugellid n tmurt n Spaṛṭa. Akken kan mwalan Paris d Hilina, tameṭṭut n Minilaṣ, dYa tesker deg-sen times n tayri Afriditti. DYa yekker Paris, yuker Hilina, yewwi-tt Yer tmurt-is, Yer tmurt n Yilyun.
Igrikkiyen imi slan, kkren, begsen, ṛuḥen gan lgirra d Yilyunen. Swamek imiren i d-tuYal Hilina Yer wergaz-is Minilaṣ, agellid n Spaṛṭa.
Nuṭa : 1) Taḍafut n wureY : Pomme d'or. 2) Titis d Piliyaṣ : Imawlan n Uxilus.
kab_Latn kab_Latn kab_Latn kab_Latn kab_Latn kab_Latn kab_Latn